CELEX: 32012R1110
Language: sk
Date: 2012-11-23 00:00:00
Title: Vykonávacie nariadenie Komisie (EÚ) č. 1110/2012 z  23. novembra 2012 o zatriedení určitého tovaru do kombinovanej nomenklatúry

29.11.2012   
            
            
               SK
            
            
               Úradný vestník Európskej únie
            
            
               L 329/5
            
         VYKONÁVACIE NARIADENIE KOMISIE (EÚ) č. 1110/2012
   z 23. novembra 2012
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa stanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. novembra 2012
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Nabíjačka druhu meniča jednosmerného prúdu (tzv. Universal Dual Port Car Charger, univerzálna duálna autonabíjačka), ktorá zahŕňa adaptér na cigaretový autozapaľovač, dve USB rozhrania a svetelný ukazovateľ.
                  Nabíjačka má vstupné napätie 12 V jednosmerného prúdu, a výstupné napätie 5 V jednosmerného prúdu a výstupný prúd 500 mA alebo 2 × 250 mA.
                  Táto nabíjačka sa používa na prívod elektrickej energie na dobíjanie rôznych prístrojov, ako napríklad mobilných telefónov, PDA, GPS, fotoaparátov, prehrávačov MP3 a MP4.
               
               
                  8504 40 90
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 8504, 8504 40 a 8504 40 90.
                  Výrobok je statický menič druhu meniča jednosmerného prúdu [pozri aj vysvetlivky HS k položke 8504, II, bod (D)].
                  Táto nabíjačka sa používa na dobíjanie rozličných prístrojov, napríklad telekomunikačných prístrojov, strojov na automatické spracovanie údajov, prístrojov na nahrávanie alebo reprodukciu audio/video záznamov a pomocných rádionavigačných prístrojov.
                  Zatriedenie do číselného znaku 8504 40 30 ako statické meniče druhu používaného s telekomunikačnými prístrojmi, strojmi na automatické spracovanie údajov a ich jednotkami je preto vylúčené.
                  Táto nabíjačka sa má preto zatriediť do číselného znaku KN 8504 40 90 ako ostatné statické meniče.